Hľadanie riešenia pre dlhodobé bolestivé vyrážky: Negatívne alergologické testy a neúspešné návštevy u dermatológa.
Dlhodobo sa mi vytvaraju hnisave bolestive vyrazky,vacsinou na oblasti hlavy,hrudi, pleciach. Navstivil som aj alergologiu, absolvoval som aj testy,vysledky na boli vsetky negativne,nic mi nezistili. Navstivil som znova dermatologa,ktory mi ani teraz nic nevedel zistit ako aj predtym,prosim o radu?!
Dobrý deň,
ďakujeme za prejavenú dôveru.
Keďže mi nie sú známe vykonané vyšetrenia, k Vášmu problému sa neviem s určitosťou vyjadriť. Na základe uvedených príznakov však môže do úvahy pripadať aj kožné ochorenie Hidradenitis suppurativa, ktoré môže byť zamieňané za bežné akné alebo folikulitídu, najmä ak nie je ochorenie veľmi pokročilé, alebo ak nie sú všetky typické lokalizácie. Ak nebola zvážená uvedená diagnóza, možnosťou je obrátiť sa na vyššie špecializované dermatologické centrum. Taktiež je vhodné sa zamerať aj na prípadný hormonálny profil, čo však spadá do kompetencie lekára. Preto je potrebné sa každopádne opakovane obrátiť na lekára.
Prajem skorú úľavu od ťažkostí.
S pozdravom
PharmDr. Veronika Kiabová